title: Odluka Vijeća (ZVSP) 2019/1297 od 31. srpnja 2019. o izmjeni Odluke (ZVSP) 2016/2382 o osnivanju Europske akademije za sigurnost i obranu (EASO)

text:
                  2.8.2019

                  HR

                  Službeni list Europske unije

                  L 204/36

         ODLUKA VIJEĆA (ZVSP) 2019/1297
         od 31. srpnja 2019.
         o izmjeni Odluke (ZVSP) 2016/2382 o osnivanju Europske akademije za sigurnost i obranu (EASO)
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 28. stavak 1., članak 42. stavak 4. i članak 43. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 21. prosinca 2016. donijelo Odluku (ZVSP) 2016/2382 (1) kojom je osnovana Europska akademija za sigurnost i obranu (EASO).

                     (2)

                     Vijeće je 14. svibnja 2018. donijelo Odluku (ZVSP) 2018/712 (2) kojom je EASO-u povjerena uspostava platforme za obrazovanje, osposobljavanje, evaluaciju i vježbe u području kiberpitanja (Cyber Education, Training, Evaluation and Exercise platform – ETEE), istodobno uvažavajući potrebu da se osigura komplementarnost s drugim naporima i inicijativama Unije.

                     (3)

                     Vijeće je 6. studenoga 2018. donijelo Odluku (ZVSP) 2018/1655 (3) kojom je izmijenjena Odluka (ZVSP) 2016/2382 i utvrđen financijski referentni iznos za razdoblje od 1. siječnja 2019. do 31. prosinca 2019.

                     (4)

                     Politički i sigurnosni odbor 20. rujna 2018. usvojio je mandat Skupine EU-a za civilno osposobljavanje kao posebne konfiguracije Odbora za civilne aspekte upravljanja kriznim situacijama.

                     (5)

                     Države članice izrazile su 15. ožujka 2019. tijekom sastanka Skupine EU-a za civilno osposobljavanje potrebu za financijskom potporom Unije civilnim koordinatorima za osposobljavanje (CCT-ovi).

                     (6)

                     Upravljački odbor EASO-a 3. lipnja 2019. odlučio je da bi EASO trebao upravljati izdacima povezanima s putnim troškovima i troškovima smještaja CCT-ova.

                     (7)

                     Odluku (ZVSP) 2016/2382 trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            U članku 4. stavku 3. Odluke (ZVSP) 2016/2382 dodaje se sljedeća točka:

                           „(j)

                           podupire Odbor za civilne aspekte upravljanja kriznim situacijama i Skupinu EU-a za civilno osposobljavanje upravljanjem putnim troškovima i troškovima smještaja povezanima s aktivnostima civilnih koordinatora za osposobljavanje.”.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 31. srpnja 2019.

                  Za Vijeće

                  Predsjednica

               T. TUPPURAINEN

            (1)  Odluka Vijeća (ZVSP) 2016/2382 od 21. prosinca 2016. o osnivanju Europske akademije za sigurnost i obranu (EASO) i o stavljanju izvan snage Odluke 2013/189/ZVSP (SL L 352, 23.12.2016., str. 60.).

            (2)  Odluka vijeća (ZVSP) 2018/712 od 14. svibnja 2018. o izmjeni Odluke (ZVSP) 2016/2382 o osnivanju Europske akademije za sigurnost i obranu (EASO) (SL L 119, 15.5.2018., str. 37.).

            (3)  Odluka vijeća (ZVSP) 2018/1655 od 6. studenoga 2018. o izmjeni Odluke (ZVSP) 2016/2382 o osnivanju Europske akademije za sigurnost i obranu (EASO) (SL L 276, 7.11.2018., str. 9.).


Odluka Komisije od 14/08/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9397 - Mirova / GE / Desarrollo Eólico Las Majas) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 12/08/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9441 - EDF Pulse Croissance Holding / Energy2market GmbH) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Odluka Vijeća (EU) 2019/1578 od 20. rujna 2019. o stajalištu koje treba zauzeti u ime Europske unije u okviru Odbora za trgovinu i održivi razvoj osnovanog na temelju Sporazuma o slobodnoj trgovini između Europske unije i njezinih država članica, s jedne strane, i Republike Koreje, s druge strane, u pogledu panela stručnjaka iz članka 13.15. Sporazuma

text:
                  24.9.2019

                  HR

                  Službeni list Europske unije

                  L 244/4

         ODLUKA VIJEĆA (EU) 2019/1578
         od 20. rujna 2019.
         o stajalištu koje treba zauzeti u ime Europske unije u okviru Odbora za trgovinu i održivi razvoj osnovanog na temelju Sporazuma o slobodnoj trgovini između Europske unije i njezinih država članica, s jedne strane, i Republike Koreje, s druge strane, u pogledu panela stručnjaka iz članka 13.15. Sporazuma
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Odlukom 2011/265/EU (1) Vijeće je odobrilo potpisivanje u ime Unije Sporazuma o slobodnoj trgovini između Europske unije i njezinih država članica, s jedne strane, i Republike Koreje, s druge strane (2) („Sporazum”). Sporazum je potpisan 6. listopada 2010. i privremeno se primjenjuje od 1. srpnja 2011.

                     (2)

                     Unija je Sporazum sklopila Odlukom Vijeća (EU) 2015/2169 (3), a stupio je na snagu 13. prosinca 2015.

                     (3)

                     Odlukom br. 2/2012 od 27. lipnja 2012. (4) Odbor za trgovinu i održivi razvoj EU-a i Koreje („odbor”) utvrdio je popis stručnjaka koji mogu obavljati dužnosti članova panela za potrebe članka 13.15. Sporazuma.

                     (4)

                     Republika Koreja obavijestila je 30. srpnja 2019. Uniju da želi zamijeniti imena nekoliko korejskih stručnjaka na popisu stručnjaka utvrđenom u Prilogu Odluci br. 2/2012. Kako bi stupio na snagu, izmijenjeni popis stručnjaka trebalo bi što prije dostaviti odboru na odobrenje.

                     (5)

                     Stoga je primjereno utvrditi stajalište koje treba zauzeti u ime Unije u okviru odbora na temelju priloženog nacrta odluke kako bi se osigurala djelotvorna provedba Sporazuma,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Odbora za trgovinu i održivi razvoj EU-a i Koreje osnovanom na temelju Sporazuma o slobodnoj trgovini između Europske unije i njezinih država članica, s jedne strane, i Republike Koreje, s druge strane, u pogledu popisa stručnjaka koji su voljni i mogu obavljati dužnosti članova panela u skladu s člankom 13.15. Sporazuma temelji se na nacrtu odluke Odbora za trgovinu i održivi razvoj EU-a i Koreje priloženom ovoj Odluci.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 20. rujna 2019.

                  Za Vijeće

                  Predsjednica

               S. MARIN

            (1)  Odluka Vijeća 2011/265/EU od 16. rujna 2010. o potpisivanju, u ime Europske unije, i privremenoj primjeni Sporazuma o slobodnoj trgovini između Europske unije i njezinih država članica, s jedne strane, i Republike Koreje, s druge strane (SL L 127, 14.5.2011., str. 1.).

            (2)  SL L 127, 14.5.2011., str. 6.

            (3)  Odluka Vijeća (EU) 2015/2169 od 1. listopada 2015. o sklapanju Sporazuma o slobodnoj trgovini između Europske unije i njezinih država članica, s jedne strane, i Republike Koreje, s druge strane (SL L 307, 25.11.2015., str. 2.).

            (4)  Odluka br. 2/2012 Odbora za trgovinu i održivi razvoj EU-a i Koreje od 27. lipnja 2012. o osnivanju panela stručnjaka iz članka 13.15. Sporazuma o slobodnoj trgovini između Europske unije i njezinih država članica, s jedne strane, i Republike Koreje, s druge strane (SL L 331, 1.12.2012., str. 54.).

            ODLUKA br. [X/2019] ODBORA ZA TRGOVINU I ODRŽIVI RAZVOJ EU-a I KOREJE
            od …
            o revidiranom popisu stručnjaka koji su voljni i mogu obavljati dužnosti članova panela u skladu s člankom 13.15. Sporazuma
            ODBOR ZA TRGOVINU I ODRŽIVI RAZVOJE EU-a I KOREJE,
            uzimajući u obzir Sporazum o slobodnoj trgovini između Europske unije i njezinih država članica, s jedne strane, i Republike Koreje, s druge strane („Sporazum”), a posebno njegov članak 13.15. stavak 3.,
            budući da:

                        (1)

                        U skladu s člankom 13.15. stavkom 3. Sporazuma, stranke utvrđuju popis od najmanje 15 osoba koje su voljne i mogu obavljati dužnosti članova panela za pitanja koja proizlaze iz poglavlja 13 o trgovini i održivom razvoju i koje imaju stručno znanje o pitanjima obuhvaćenima tim poglavljem. Najmanje pet od tih osoba nisu državljani niti jedne od stranaka, a trebali bi djelovati kao predsjednici panela stručnjaka.

                        (2)

                        Odbor za trgovinu i održivi razvoj EU-a i Koreje donio je 27. lipnja 2012. Odluku br. 2/2012 (1) o utvrđivanju popisa 18 stručnjaka koji mogu obavljati dužnosti članova panela.

                        (3)

                        Republika Koreja izrazila je želju da na popisu stručnjaka zamijeni neke korejske državljane. Da bi ta izmjena stupila na snagu, revidirani popis stručnjaka trebao bi odobriti Odbor za trgovinu i održivi razvoj EU-a i Koreje.

                        (4)

                        Stranke su stoga revidirale popis stručnjaka utvrđen Odlukom br. 2/2012 i trebale bi donijeti revidirani popis stručnjaka kako je utvrđen u Prilogu,

                  ODLUČIO JE:

               Članak 1.
               Popis stručnjaka koji mogu obavljati dužnosti članova panela za potrebe članaka 13.15 koji je utvrđen u Prilogu Odluci br. 2/2002, zamjenjuje se popisom stručnjaka koji se nalazi u Prilogu ovoj Odluci.

               Članak 2.
               Ova Odluka stupa na snagu na dan donošenja.

               Sastavljeno u

                     Za ODBOR ZA TRGOVINU I ODRŽIVI RAZVOJ EU-a I KOREJE

               (1)  Odluka br. 2/2012 Odbora za trgovinu i održivi razvoj EU-a i Koreje od 27. lipnja 2012. o osnivanju panela stručnjaka iz članka 13.15. Sporazuma o slobodnoj trgovini između Europske unije i njezinih država članica, s jedne strane, i Republike Koreje, s druge strane (SL L 331, 1.12.2012., str. 54.).

            PRILOG

               POPIS STRUČNJAKA KOJI SU VOLJNI I MOGU OBAVLJATI DUŽNOSTI ČLANOVA PANELA ZA PITANJA KOJA PROIZLAZE IZ POGLAVLJA 13 SPORAZUMA (TRGOVINA I ODRŽIVI RAZVOJ)

            Stručnjaci koje je imenovala Republika Koreja:

                        Sung Wook LEE

                        Jaemin LEE

                        Chang Young KWON

                        Suh-Yong CHUNG

                        Taek-Whan HAN

                        Won-Mog CHOI

                  Stručnjaci koje je imenovala Europska unija:

                        Eddy LAURIJSSEN

                        Jorge CARDONA

                        Karin LUKAS

                        Hélène RUIZ FABRI

                        Laurence BOISSON DE CHAZOURNES

                        Geert VAN CALSTER

                  Predsjednici (osobe koje nisu državljani stranaka):

                        Thomas P. PINANSKY

                        Nguyen Van TAI

                        Le HA THANH

                        Jill MURRAY

                        Ricardo MELÉNDEZ-ORTIZ

                        Nathalie BERNASCONI-OSTERWALDER


title: Odluka (EU) 2019/1497 Europskog parlamenta od 26. ožujka 2019. o razrješnici za izvršenje proračuna Europske agencije za željeznice (sada Agencija Europske unije za željeznice) (ERA) za financijsku godinu 2017.

text:
               27.9.2019

               HR

               Službeni list Europske unije

               L 249/252

      ODLUKA (EU) 2019/1497 EUROPSKOG PARLAMENTA
      od 26. ožujka 2019.
      o razrješnici za izvršenje proračuna Europske agencije za željeznice (sada Agencija Europske unije za željeznice) (ERA) za financijsku godinu 2017.
      EUROPSKI PARLAMENT,

                  —

                  uzimajući u obzir završne godišnje financijske izvještaje Europske agencije za željeznice (sada Agencija Europske unije za željeznice) za financijsku godinu 2017.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Agencije Europske unije za željeznice za financijsku godinu 2017., s odgovorom Agencije (1),

                  —

                  uzimajući u obzir izjavu o jamstvu (2) u pogledu pouzdanosti računa te zakonitosti i pravilnosti temeljnih transakcija, koju je podnio Revizorski sud za financijsku godinu 2017., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 12. veljače 2019. o razrješnici koju treba dobiti Agencija za izvršenje proračuna za financijsku godinu 2017. (05825/2019 – C8-0083/2019),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

                  —

                  uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (4), a posebno njezin članak 70.,

                  —

                  uzimajući u obzir Uredbu (EZ) br. 881/2004 Europskog parlamenta i Vijeća od 29. travnja 2004. o osnivanju Europske agencije za željeznice (Uredba o Agenciji) (5), a posebno njezin članak 39.,

                  —

                  uzimajući u obzir Uredbu (EU) 2016/796 Europskog parlamenta i Vijeća od 11. svibnja 2016. o Agenciji Europske unije za željeznice i stavljanju izvan snage Uredbe (EZ) br. 881/2004 (6), a posebno njezin članak 65.,

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (7), a posebno njezin članak 108.,

                  —

                  uzimajući u obzir članak 94. Poslovnika i Prilog IV. Poslovniku,

                  —

                  uzimajući u obzir izvješće Odbora za proračunski nadzor i mišljenje Odbora za promet i turizam (A8-0158/2019),

         1.

            daje razrješnicu izvršnom direktoru Agencije Europske unije za željeznice za izvršenje proračuna Agencije za financijsku godinu 2017.;

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Agencije Europske unije za željeznice, Vijeću, Komisiji i Revizorskom sudu te da ih da na objavu u Službenom listu Europske unije (serija L).

               Predsjednik

            Antonio TAJANI

               Glavni tajnik

            Klaus WELLE

         (1)  SL C 434, 30.11.2018., str. 83.

         (2)  SL C 434, 30.11.2018., str. 83.

         (3)  SL L 298, 26.10.2012., str. 1.

         (4)  SL L 193, 30.7.2018., str. 1.

         (5)  SL L 164, 30.4.2004., str. 1.

         (6)  SL L 138, 26.5.2016., str. 1.

         (7)  SL L 328, 7.12.2013., str. 42.


title: Odluka (EU, Euratom) 2019/1548 Europskog parlamenta od 26. ožujka 2019. o razrješnici za izvršenje proračuna Europskog zajedničkog poduzeća za ITER i razvoj energije fuzije za financijsku godinu 2017.

text:
               27.9.2019

               HR

               Službeni list Europske unije

               L 249/343

      ODLUKA (EU, Euratom) 2019/1548 EUROPSKOG PARLAMENTA
      od 26. ožujka 2019.
      o razrješnici za izvršenje proračuna Europskog zajedničkog poduzeća za ITER i razvoj energije fuzije za financijsku godinu 2017.
      EUROPSKI PARLAMENT,

                  —

                  uzimajući u obzir završnu godišnju računovodstvenu dokumentaciju Europskog zajedničkog poduzeća za ITER i razvoj energije fuzije za financijsku godinu 2017.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Europskog zajedničkog poduzeća za ITER i razvoj energije fuzije za financijsku godinu 2017., kojemu su priloženi odgovori Zajedničkog poduzeća (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti temeljnih transakcija, koju je podnio Revizorski sud za financijsku godinu 2017., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 12. veljače 2019. o razrješnici koju Zajedničko poduzeće treba dobiti za izvršenje proračuna za financijsku godinu 2017. (05827/2019 – C8-0100/2019),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir članak 106.a Ugovora o osnivanju Europske zajednice za atomsku energiju,

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

                  —

                  uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (4), a posebno njezin članak 70.,

                  —

                  uzimajući u obzir Odluku Vijeća br. 2007/198/Euratom od 27. ožujka 2007. o osnivanju Europskog zajedničkog poduzeća za ITER i razvoj energije fuzije i davanju povlastica tom poduzeću (5), a posebno njezin članak 5. stavak 3.,

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6),

                  —

                  uzimajući u obzir članak 94. Poslovnika i Prilog IV. Poslovniku,

                  —

                  uzimajući u obzir izvješće Odbora za proračunski nadzor (A8-0126/2019),

         1.

            daje razrješnicu direktoru Europskog zajedničkog poduzeća za ITER i razvoj energije fuzije za izvršenje proračuna Zajedničkog poduzeća za financijsku godinu 2017.;

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju koja je njezin sastavni dio proslijedi direktoru Europskog zajedničkog poduzeća za ITER i razvoj energije fuzije, Vijeću, Komisiji i Revizorskom sudu te ih da na objavu u Službenom listu Europske unije (serija L).

               Predsjednik

            Antonio TAJANI

               Glavni tajnik

            Klaus WELLE

         (1)  SL C 452, 14.12.2018., str. 36.

         (2)  SL C 452, 14.12.2018., str. 36.

         (3)  SL L 298, 26.10.2012., str. 1.

         (4)  SL L 193, 30.7.2018., str. 1.

         (5)  SL L 90, 30.3.2007., str. 58.

         (6)  SL L 328, 7.12.2013., str. 42.


title: Odluka Vijeća (ZVSP) 2019/1663 od 1. listopada 2019. o izmjeni Odluke (ZVSP) 2015/1333 o mjerama ograničavanja s obzirom na stanje u Libiji

text:
                  2.10.2019

                  HR

                  Službeni list Europske unije

                  L 252/36

         ODLUKA VIJEĆA (ZVSP) 2019/1663
         od 1. listopada 2019.
         o izmjeni Odluke (ZVSP) 2015/1333 o mjerama ograničavanja s obzirom na stanje u Libiji
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 31. srpnja 2015. donijelo Odluku (ZVSP) 2015/1333 (1) o mjerama ograničavanja s obzirom na stanje u Libiji.

                     (2)

                     Vijeće je 1. travnja 2019. donijelo Odluku (ZVSP) 2019/539 (2).

                     (3)

                     S obzirom na kontinuiranu nestabilnost i ozbiljnost stanja u Libiji, mjere ograničavanja u vezi s trima osobama trebalo bi produljiti za dodatno razdoblje od šest mjeseci.

                     (4)

                     Odluku (ZVSP) 2015/1333 trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            U članku 17. Odluke (ZVSP) 2015/1333 stavci 3. i 4. zamjenjuju se sljedećim:

                  „3.   Mjere iz članka 8. stavka 2. primjenjuju se u pogledu unosa 14., 15. i 16. iz Priloga II. do 2. travnja 2020.

                  4.   Mjere iz članka 9. stavka 2. primjenjuju se u pogledu unosa 19., 20. i 21. iz Priloga IV. do 2. travnja 2020.”.

            Članak 2.
            Ova Odluka stupa na snagu na dan objave u Službenom listu Europske unije.

            Sastavljeno u Bruxellesu 1. listopada 2019.

                  Za Vijeće

                  Predsjednica

               T. TUPPURAINEN

            (1)  Odluka Vijeća (ZVSP) 2015/1333 od 31. srpnja 2015. o mjerama ograničavanja s obzirom na stanje u Libiji i stavljanju izvan snage Odluke 2011/137/ZVSP (SL L 206, 1.8.2015., str. 34.).

            (2)  Odluka Vijeća (ZVSP) 2019/539 od 1. travnja 2019. o izmjeni Odluke (ZVSP) 2015/1333 o mjerama ograničavanja s obzirom na stanje u Libiji (SL L 93, 2.4.2019., str. 15.).


Odluka Komisije od 09/10/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9405 - CPF / ITOCHU / HYLIFE) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (EU) 2019/1754 od 7. listopada 2019. o pristupanju Europske unije Ženevskom aktu Lisabonskog sporazuma o oznakama izvornosti i oznakama zemljopisnog podrijetla

text:
                  24.10.2019

                  HR

                  Službeni list Europske unije

                  L 271/12

         ODLUKA VIJEĆA (EU) 2019/1754
         od 7. listopada 2019.
         o pristupanju Europske unije Ženevskom aktu Lisabonskog sporazuma o oznakama izvornosti i oznakama zemljopisnog podrijetla
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. u vezi s člankom 218. stavkom 6. točkom (a),
         uzimajući u obzir prijedlog Europske komisije,
         uzimajući u obzir suglasnost Europskog parlamenta,
         budući da:

                     (1)

                     Lisabonskim sporazumom za zaštitu oznaka izvornosti i njihovu međunarodnu registraciju od 31. listopada 1958. („Lisabonski sporazum”) stvorena je posebna unija („Posebna unija”) u okviru Unije za zaštitu industrijskog vlasništva uspostavljene Konvencijom za zaštitu industrijskog vlasništva, koja je potpisana u Parizu 20. ožujka 1883. („Pariška konvencija”). U skladu s odredbama Lisabonskog sporazuma ugovorne stranke obvezuju se na svojim državnim područjima zaštititi oznake izvornosti proizvoda drugih zemalja u okviru Posebne unije koje su priznate i zaštićene kao takve u zemlji podrijetla i koje su registrirane u Međunarodnom uredu Svjetske organizacije za intelektualno vlasništvo (WIPO), osim ako te stranke u roku od godine dana od primitka obavijesti o takvoj registraciji izjave da ne mogu osigurati takvu zaštitu.

                     (2)

                     Sedam država članica stranke su Lisabonskog sporazuma: Bugarska (od 1975.), Češka (od 1993.), Francuska (od 1966.), Italija (od 1968.), Mađarska (od 1967.), Portugal (od 1966.) i Slovačka (od 1993.). Tri daljnje države članice potpisale su, ali nisu ratificirale Lisabonski sporazum: Grčka, Španjolska i Rumunjska. Unija nije stranka Lisabonskog sporazuma jer se njime predviđa da mu mogu pristupiti samo zemlje.

                     (3)

                     Ženevski akt Lisabonskog sporazuma o oznakama izvornosti i oznakama zemljopisnog podrijetla („Ženevski akt”), kojim je revidiran Lisabonski sporazum, donesen je 20. svibnja 2015. Ženevskim aktom posebno se širi područje primjene Posebne unije kako bi se zaštita oznaka izvornosti proizvoda proširila na sve oznake zemljopisnog podrijetla u smislu Sporazuma Svjetske trgovinske organizacije o trgovinskim aspektima prava intelektualnog vlasništva. Ženevski akt usklađen je s tim sporazumom i relevantnim pravom Unije o zaštiti oznaka podrijetla i oznaka zemljopisnog podrijetla poljoprivrednih proizvoda te se njime omogućuje međuvladinim organizacijama da postanu ugovorne stranke tog akta.

                     (4)

                     Unija ima isključivu nadležnost za područja obuhvaćena Ženevskim aktom. To je potvrđeno u presudi Suda od 25. listopada 2017. u predmetu C-389/15 (1), u kojoj je razjašnjeno da je nacrt revidiranog Lisabonskog sporazuma, koji je naknadno donesen kao Ženevski akt, u osnovi namijenjen olakšavanju i uređivanju trgovine između Unije i trećih država koje su stranke Lisabonskog sporazuma te da ima izravne i neposredne učinke na tu trgovinu. Stoga su pregovori o Ženevskom aktu u isključivoj nadležnosti Unije na temelju članka 3. stavka 1. točke (e) UFEU-a jer su se odvijali u području zajedničke trgovinske politike iz članka 207. stavka 1. UFEU-a, a posebno u pogledu trgovinskih aspekata intelektualnog vlasništva.

                     (5)

                     Kada je riječ o određenim poljoprivrednim proizvodima, Unija je uspostavila ujednačene i sveobuhvatne sustave zaštite oznaka zemljopisnog podrijetla vina (1970.), alkoholnih pića (1989.), aromatiziranih vina (1991.) i drugih poljoprivrednih i prehrambenih proizvoda (1992.). Na temelju isključive nadležnosti Unije u skladu s člankom 3. UFEU-a države članice ne bi trebale imati nacionalne sustave zaštite kojima bi se štitile poljoprivredne oznake podrijetla i oznake zemljopisnog podrijetla trećih zemalja članica Posebne unije. Međutim, s obzirom na to da Unija nije ugovorna stranka Ženevskog akta, ona ne može zatražiti da se poljoprivredne oznake podrijetla i oznake zemljopisnog podrijetla registrirane na razini Unije zaštite u okviru Posebne unije niti može zaštititi oznake podrijetla i oznake zemljopisnog podrijetla trećih zemalja članica s pomoću sustava zaštite koje je uspostavila Unija u skladu sa Ženevskim aktom.

                     (6)

                     Kako bi mogla na odgovarajući način izvršavati svoju isključivu nadležnost u područjima obuhvaćenima Ženevskim aktom i svoje funkcije u kontekstu svojih sveobuhvatnih sustava zaštite poljoprivrednih oznaka podrijetla i oznaka zemljopisnog podrijetla, Unija bi trebala pristupiti Ženevskom aktu i postati njegova ugovorna stranka.

                     (7)

                     Pristupanje Unije Ženevskom aktu u skladu je s člankom 17. stavkom 2. Povelje o temeljnim pravima Europske unije, kojim se propisuje zaštita intelektualnog vlasništva.

                     (8)

                     Unija bi trebala nastojati urediti pitanje svojeg prava glasa u Skupštini Posebne unije Ženevskog akta kako bi osigurala svoje djelotvorno sudjelovanje u postupcima odlučivanja, s obzirom na članak 22. stavak 4. točku (b) podtočku ii. Ženevskog akta. Stoga je primjereno da i države članice koje to žele budu ovlaštene da uz Uniju, prema potrebi, ratificiraju Ženevski akt ili mu pristupe, u interesu Unije.

                     (9)

                     Time će se ujedno osigurati nastavak prava koja proizlaze iz postojećeg članstva sedam država članica u Posebnoj uniji.

                     (10)

                     Ratifikacijom ili pristupanjem država članica trebalo bi ipak u potpunosti poštovati isključivu nadležnost Unije te bi Unija i dalje trebala biti odgovorna za osiguravanje toga da se prava i obveze Unije i država članica u skladu sa Ženevskim aktom izvršavaju odnosno ispunjavaju.

                     (11)

                     Uniju i one države članice koje su ratificirale Ženevski akt ili su mu pristupile u Posebnoj uniji predstavlja Komisija u skladu s člankom 17. stavkom 1. Ugovora o Europskoj uniji (UEU),

               DONIJELO JE OVU ODLUKU:

            Članak 1.
            Pristupanje Europske unije Ženevskom aktu Lisabonskog sporazuma o oznakama izvornosti i oznakama zemljopisnog podrijetla („Ženevski akt”) odobrava se u ime Unije.
            Tekst Ženevskog akta priložen je ovoj Odluci.

            Članak 2.
            Predsjednik Vijeća imenuje osobu ovlaštenu za polaganje, u ime Unije, isprave o pristupu predviđene u članku 28. stavku 2. točki ii. Ženevskog akta kako bi se izrazio pristanak Unije da bude obvezana Ženevskim aktom i kako bi se dale izjava i obavijest koji su priloženi ispravi o pristupu i predviđeni u članku 5. ove Odluke.

            Članak 3.
            Države članice koje to žele ovlašćuje se da uz Uniju ratificiraju Ženevski akt ili mu pristupe, kako je primjereno, u interesu Unije i uz potpuno poštovanje njezine isključive nadležnosti.

            Članak 4.

               1.   Uniju i države članice koje ratificiraju Ženevski akt ili mu pristupe na temelju članka 3. ove Odluke u Posebnoj uniji predstavlja Komisija u skladu s člankom 17. stavkom 1. UEU-a. Unija je odgovorna za osiguravanje toga da se prava i obveze Unije i država članica koje ratificiraju Ženevski akt ili mu pristupe izvršavaju odnosno ispunjavaju u skladu s člankom 3. ove Odluke.
               Komisija u ime Unije i navedenih država članica šalje sve potrebne obavijesti u skladu sa Ženevskim aktom.
               Posebice, Komisiju se imenuje nadležnim tijelom iz članka 3. Ženevskog akta, koje je odgovorno za upravljanje Ženevskim aktom na području Unije i za komunikaciju s Međunarodnim uredom WIPO-a u skladu sa Ženevskim aktom i Zajedničkim pravilnikom uz Lisabonski sporazum i Ženevski akt Lisabonskog sporazuma („Zajednički pravilnik”).

               2.   Unija glasuje u skupštini Posebne unije, a države članice koje su ratificirale Ženevski akt ili su mu pristupile ne izvršavaju svoje pravo glasa.

            Članak 5.
            U skladu s člankom 29. stavkom 4. Ženevskog akta u izjavi priloženoj ispravi o pristupu utvrđuje se produljenje, za godinu dana, roka iz članka 15. stavka 1. Ženevskog akta i razdobljâ iz članka 17. Ženevskog akta, u skladu s postupcima utvrđenima u Zajedničkom pravilniku.
            U skladu s pravilom 5. stavkom 3. točkom (a) Zajedničkog pravilnika, u obavijesti poslanoj glavnom direktoru WIPO-a i priloženoj ispravi o pristupu utvrđuje se zahtjev da se u svrhu zaštite registrirane oznake izvornosti ili oznake zemljopisnog podrijetla na području Unije u zahtjevu, uz obvezni sadržaj naveden u pravilu 5. stavku 2. Zajedničkog pravilnika, moraju navesti podaci koji se u slučaju oznake izvornosti odnose na kvalitetu ili značajke robe i njezinu povezanost sa zemljopisnim okruženjem zemljopisnog područja proizvodnje, a u slučaju oznake zemljopisnog podrijetla na kvalitetu, ugled ili druge značajke robe i njezinu povezanost sa zemljopisnim područjem podrijetla.

            Članak 6.
            Ova Odluka stupa na snagu dvadesetog dana od dana objave u Službenom listu Europske unije.

            Sastavljeno u Luxembourgu 7. listopada 2019.

                  Za Vijeće

                  Predsjednica

               A.-M. HENRIKSSON

            (1)  Presuda Suda od 25. listopada 2017., Komisija protiv Vijeća, C-389/15, ECLI:EU:C:2017:798.


Odluka Komisije od 23/10/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9556 - TRITON / GRUPO FERTIBERIA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 23/10/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9451 - MALL GROUP / CESKOSLOVENSKA OBCHODNI BANKA / MALLPAY) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (ZVSP) 2019/1788 od 24. listopada 2019. o izmjeni Odluke (ZVSP) 2015/1763 o mjerama ograničavanja s obzirom na stanje u Burundiju

text:
                  25.10.2019

                  HR

                  Službeni list Europske unije

                  L 272/147

         ODLUKA VIJEĆA (ZVSP) 2019/1788
         od 24. listopada 2019.
         o izmjeni Odluke (ZVSP) 2015/1763 o mjerama ograničavanja s obzirom na stanje u Burundiju
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 1. listopada 2015. donijelo Odluku (ZVSP) 2015/1763 (1) o mjerama ograničavanja s obzirom na stanje u Burundiju.

                     (2)

                     Na temelju preispitivanja Odluke (ZVSP) 2015/1763 mjere ograničavanja trebalo bi produljiti do 31. listopada 2020.

                     (3)

                     Odluci (ZVSP) 2013/798 trebalo bi dodati odredbu kojom se utvrđuje da Vijeće i Visoki predstavnik mogu obrađivati osobne podatke radi izvršavanja svojih zadaća na temelju ove Odluke.

                     (4)

                     Preispitana su pojedinačna uvrštenja na popis navedena u Prilogu Odluci (ZVSP) 2015/1763 te bi trebalo izmijeniti podatke o jednoj fizičkoj osobi.

                     (5)

                     Odluku (ZVSP) 2015/1763 trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Odluka (ZVSP) 2015/1763 mijenja se kako slijedi:

                        1.

                        umeće se sljedeći članak:

                           „Članak 4.a

                              1.   Vijeće i Visoki predstavnik mogu obrađivati osobne podatke kako bi obavili svoje zadaće na temelju ove Odluke, osobito:

                                          (a)

                                          u pogledu Vijeća, pri pripremi i izmjeni Priloga;

                                          (b)

                                          u pogledu Visokog predstavnika, pri pripremi izmjena Priloga.

                              2.   Vijeće i Visoki predstavnik mogu, ako je to primjenjivo, obrađivati relevantne podatke povezane s kaznenim djelima koja su počinile fizičke osobe uvrštene na popis, s osuđujućim presudama izrečenim tim osobama ili sa sigurnosnim mjerama koje se odnose na te osobe samo u onoj mjeri u kojoj je takva obrada potrebna za izradu Priloga.

                              3.   Za potrebe ove Odluke, Vijeće i Visoki predstavnik određuju se kao „voditelji obrade” u smislu članka 3. točke 8. Uredbe (EU) 2018/1725 Europskog parlamenta i Vijeća (*1) kako bi se osiguralo da dotične fizičke osobe mogu ostvarivati svoja prava na temelju Uredbe (EU) 2018/1725.

                           (*1)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).”;"

                        2.

                        članak 6. drugi stavak zamjenjuje se sljedećim:
                        „Ova Odluka primjenjuje se do 31. listopada 2020.”;

                        3.

                        Prilog se mijenja kako je navedeno u Prilogu ovoj Odluci.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Luxembourg 24. listopada 2019.

                  Za Vijeće

                  Predsjednik

               A.-K. PEKONEN

            (1)  Odluka Vijeća (ZVSP) 2015/1763 od 1. listopada 2015. o mjerama ograničavanja s obzirom na stanje u Burundiju (SL L 257, 2.10.2015., str. 37.).

            PRILOG
            U Prilogu Odluci (ZVSP) 2015/1763 unos 1. pod naslovom „Popis fizičkih i pravnih osoba, subjekata i tijela iz članaka 1. i 2.” zamjenjuje se sljedećim:

                           Ime i prezime

                           Identifikacijski podaci

                           Razlozi za uvrštenje na popis

                           „1.

                           Godefroid BIZIMANA

                           Spol: Muški
                           Datum rođenja: 23.4.1968.
                           Mjesto rođenja: NYAGASEKE, MABAYI, CIBITOKE
                           Burundijsko državljanstvo. Broj putovnice: DP0001520

                           „Chargé de Missions de la Présidence” i bivši zamjenik glavnog direktora nacionalne policije. Odgovoran za podrivanje demokracije donošenjem operativnih odluka koje su rezultirale nerazmjernom uporabom sile i djelima nasilnog gušenja mirnih prosvjeda koji su započeli 26. travnja 2015. nakon najave predsjedničke kandidature predsjednika Nkurunzize.”


title: Odluka Vijeća (ZVSP) 2019/1789 od 24. listopada 2019. o izmjeni Odluke 2010/573/ZVSP o mjerama ograničavanja protiv vodstva transnistrijske regije Republike Moldove

text:
                  25.10.2019

                  HR

                  Službeni list Europske unije

                  L 272/150

         ODLUKA VIJEĆA (ZVSP) 2019/1789
         od 24. listopada 2019.
         o izmjeni Odluke 2010/573/ZVSP o mjerama ograničavanja protiv vodstva transnistrijske regije Republike Moldove
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 27. rujna 2010. donijelo Odluku 2010/573/ZVSP (1) o mjerama ograničavanja protiv vodstva transnistrijske regije Republike Moldove.

                     (2)

                     Odluci 2010/573/ZVSP trebalo bi dodati odredbu kojom se utvrđuje da Vijeće i Visoki predstavnik mogu obrađivati osobne podatke radi izvršavanja svojih zadaća u skladu s tom odlukom.

                     (3)

                     Na temelju preispitivanja Odluke 2010/573/ZVSP mjere ograničavanja protiv vodstva transnistrijske regije Republike Moldove trebalo bi produljiti do 31. listopada 2020. Vijeće će nakon šest mjeseci preispitati stanje u vezi s mjerama ograničavanja.

                     (4)

                     Odluku 2010/573/ZVSP trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Odluka 2010/573/ZVSP mijenja se kako slijedi:

                        1.

                        umeće se sljedeći članak:
                        „Članak 2.a

                           1.   Vijeće i Visoki predstavnik Unije za vanjske poslove i sigurnosnu politiku („Visoki predstavnik”) mogu obrađivati osobne podatke radi izvršavanja svojih zadaća na temelju ove Odluke, osobito:

                                       (a)

                                       u pogledu Vijeća, pri pripremi i izmjeni Priloga;

                                       (b)

                                       u pogledu Visokog predstavnika, pri pripremi izmjena Priloga.

                           2.   Vijeće i Visoki predstavnik mogu, ako je to primjenjivo, obrađivati relevantne podatke povezane s kaznenim djelima koja su počinile fizičke osobe uvrštene na popis, s osuđujućim presudama izrečenim tim osobama ili sa sigurnosnim mjerama koje se odnose na te osobe samo u onoj mjeri u kojoj je takva obrada potrebna za izradu Priloga.

                           3.   Za potrebe ove Odluke, Vijeće i Visoki predstavnik određuju se kao „voditelji obrade” u smislu članka 3. točke 8. Uredbe (EU) 2018/1725 Europskog parlamenta i Vijeća (*1) kako bi se osiguralo da dotične fizičke osobe mogu ostvarivati svoja prava na temelju Uredbe (EU) 2018/1725.

                           (*1)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).”;"

                        2.

                        članak 4. stavak 2. zamjenjuje se sljedećim:

                           ‘2.   Ova Odluka primjenjuje se do 31. listopada 2020. Ona se stalno preispituje. Prema potrebi se produljuje ili mijenja ako Vijeće smatra da njezini ciljevi nisu ispunjeni.’.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Luxembourgu 24. listopada 2019.

                  Za Vijeće

                  Predsjednica

               A.-K. PEKONEN

            (1)  Odluka Vijeća 2010/573/ZVSP od 27. rujna 2010. o mjerama ograničavanja protiv vodstva transnistrijske regije Republike Moldove (SL L 253, 28.9.2010., str. 54.).


title: Odluka Vijeća (ZVSP) 2019/1790 od 24. listopada 2019. o izmjeni Odluke 2010/638/ZVSP o mjerama ograničavanja protiv Republike Gvineje

text:
                  25.10.2019

                  HR

                  Službeni list Europske unije

                  L 272/152

         ODLUKA VIJEĆA (ZVSP) 2019/1790
         od 24. listopada 2019.
         o izmjeni Odluke 2010/638/ZVSP o mjerama ograničavanja protiv Republike Gvineje
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 25. listopada 2010. donijelo Odluku 2010/638/ZVSP (1) o mjerama ograničavanja protiv Republike Gvineje.

                     (2)

                     Na temelju preispitivanja Odluke 2010/638/ZVSP te mjere ograničavanja trebalo bi produljiti do 27. listopada 2020.

                     (3)

                     Odluci 2010/638/ZVSP trebalo bi dodati odredbu kojom se utvrđuje da Vijeće i Visoki predstavnik mogu obrađivati osobne podatke radi izvršavanja svojih zadaća u skladu s tom odlukom.

                     (4)

                     Odluku 2010/638/ZVSP trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Odluka 2010/638/ZVSP mijenja se kako slijedi:

                        1.

                        umeće se sljedeći članak:
                        „Članak 5.a

                           1.   Vijeće i Visoki predstavnik Unije za vanjske poslove i sigurnosnu politiku („Visoki predstavnik”) mogu obrađivati osobne podatke radi izvršavanja svojih zadaća na temelju ove Odluke, osobito:

                                       (a)

                                       u pogledu Vijeća, pri pripremi i izmjeni Priloga;

                                       (b)

                                       u pogledu Visokog predstavnika, pri pripremi izmjena Priloga.

                           2.   Vijeće i Visoki predstavnik mogu, ako je to primjenjivo, obrađivati relevantne podatke povezane s kaznenim djelima koja su počinile fizičke osobe uvrštene na popis, s osuđujućim presudama izrečenim tim osobama ili sa sigurnosnim mjerama koje se odnose na te osobe samo u onoj mjeri u kojoj je takva obrada potrebna za izradu Priloga.

                           3.   Za potrebe ove Odluke, Vijeće i Visoki predstavnik određuju se kao „voditelji obrade” u smislu članka 3. točke 8. Uredbe (EU) 2018/1725 Europskog parlamenta i Vijeća (*1) kako bi se osiguralo da dotične fizičke osobe mogu ostvarivati svoja prava na temelju Uredbe (EU) 2018/1725.

                           (*1)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).”."

                        2.

                        članak 8. stavak 2. zamjenjuje se sljedećim:

                           „2.   Ova Odluka primjenjuje se do 27. listopada 2020. Ona se stalno preispituje. Prema potrebi se produljuje ili mijenja ako Vijeće smatra da njezini ciljevi nisu ispunjeni.”.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Luxembourgu 24. listopada 2019.

                  Za Vijeće

                  Predsjednik

               A.-K. PEKONEN

            (1)  Odluka Vijeća 2010/638/ZVSP od 25. listopada 2010. o mjerama ograničavanja protiv Republike Gvineje (SL L 280, 26.10.2010., str. 10.).


title: Odluka Vijeća (EU) 2019/1904 od 8. studenoga 2019. o zahtjevu Komisiji da podnese studiju s obzirom na presudu Suda u predmetu C‑528/16 o statusu novih genomskih tehnika na temelju prava Unije te prijedlog ako to bude potrebno s obzirom na rezultate studije

text:
                  14.11.2019

                  HR

                  Službeni list Europske unije

                  L 293/103

         ODLUKA VIJEĆA (EU) 2019/1904
         od 8. studenoga 2019.
         o zahtjevu Komisiji da podnese studiju s obzirom na presudu Suda u predmetu C‑528/16 o statusu novih genomskih tehnika na temelju prava Unije te prijedlog ako to bude potrebno s obzirom na rezultate studije
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 241.,
         budući da:

                     (1)

                     Prema definiciji utvrđenoj u Direktivi 2001/18/EZ Europskog parlamenta i Vijeća (1)„genetski modificirani organizam (GMO)” znači organizam, uz izuzetak ljudskih bića, u kojem je genetski materijal izmijenjen na način koji se ne pojavljuje prirodnim putem razmnožavanjem i/ili prirodnom rekombinacijom. Popisima tehnika upotpunjuje se ta definicija i utvrđuje područje primjene te direktive. Definicija i popisi tehnika sastavljeni su s obzirom na tehnike uzgoja koje su bile dostupne i primjenjivane u vrijeme donošenja Direktive 2001/18/EZ.

                     (2)

                     Otada je ostvaren znatan napredak u razvoju novih tehnika uzgoja, što je dovelo do nesigurnosti o tome jesu li te nove tehnike uzgoja obuhvaćene definicijom GMO-a i područjem primjene Direktive 2001/18/EZ te, posljedično, bi li proizvodi dobiveni tim tehnikama trebali biti podložni obvezama utvrđenima u toj direktivi.

                     (3)

                     Presudom u predmetu C‑528/16 (2) Sud je nakon razmatranja općih ciljeva Direktive 2001/18/EZ presudio da su nove tehnike mutageneze obuhvaćene područjem primjene te direktive i da su podložne obvezama utvrđenima u njoj.

                     (4)

                     Presudom je osigurana pravna jasnoća u pogledu statusa novih tehnika mutageneze, ali pojavila su se i praktična pitanja koja imaju posljedice za nadležna nacionalna tijela, industriju Unije, osobito u sektoru uzgoja biljaka, području istraživanja i šire. Ta se pitanja odnose, među ostalim, na to kako osigurati usklađenost s Direktivom 2001/18/EZ kada se proizvodi dobiveni novim tehnikama mutageneze ne mogu razlikovati, uz primjenu sadašnjih metoda, od proizvoda nastalih prirodnom mutacijom te kako u takvoj situaciji osigurati jednako postupanje između uvezenih proizvoda i proizvoda proizvedenih unutar Unije.

                     (5)

                     Vijeće smatra da je potrebna studija kako bi se razjasnila situacija, u skladu s Međuinstitucijskim sporazumom o boljoj izradi zakonodavstva od 13. travnja 2016. (3), a posebno njegovim stavkom 10. o primjeni članaka 225. i 241. Ugovora o funkcioniranju Europske unije,

               DONIJELO JE OVU ODLUKU:

            Članak 1.
            Vijeće zahtijeva od Komisije da do 30. travnja 2021. podnese studiju s obzirom na presudu Suda u predmetu C‑528/16 o statusu novih genomskih tehnika na temelju prava Unije.

            Članak 2.

               1.   Vijeće zahtijeva od Komisije da podnese prijedlog, prema potrebi s obzirom na rezultate studije, ili da na drugi način obavijesti Vijeće o drugim mjerama daljnjeg postupanja u vezi sa studijom.

               2.   U skladu s uobičajenom praksom Vijeće od Komisije zahtijeva da osigura da uz prijedlog bude priložena procjena učinka.

            Članak 3.
            Ova Odluka stupa na snagu na dan objave u Službenom listu Europske unije.

            Sastavljeno u Bruxellesu 8. studenoga 2019.

                  Za Vijeće

                  Predsjednica

               L. ANDERSSON

            (1)  Direktiva 2001/18/EZ Europskog parlamenta i Vijeća od 12. ožujka 2001. o namjernom uvođenju u okoliš genetski modificiranih organizama i o stavljanju izvan snage Direktive Vijeća 90/220/EEZ (SL L 106, 17.4.2001., str. 1.).

            (2)  Presuda Suda od 25. srpnja 2018., Confédération paysanne i drugi protiv Premier ministre i Ministre de l’agriculture, de l’agroalimentaire et de la forêt, C-528/16, ECLI:EU:C:2018:583.

            (3)  SL L 123, 12.5.2016., str. 1.


title: Odluka Vijeća (EU) 2019/1905 od 8. studenoga 2019. o zahtjevu Komisiji da podnese studiju o opcijama Unije da ažurira postojeće zakonodavstvo o proizvodnji i stavljanju na tržište biljnog reprodukcijskog materijala te prijedlog ako to bude potrebno s obzirom na rezultate studije

text:
                  14.11.2019

                  HR

                  Službeni list Europske unije

                  L 293/105

         ODLUKA VIJEĆA (EU) 2019/1905
         od 8. studenoga 2019.
         o zahtjevu Komisiji da podnese studiju o opcijama Unije da ažurira postojeće zakonodavstvo o proizvodnji i stavljanju na tržište biljnog reprodukcijskog materijala te prijedlog ako to bude potrebno s obzirom na rezultate studije
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 241.,
         budući da:

                     (1)

                     Komisija je 6. svibnja 2013. Europskom parlamentu i Vijeću podnijela Prijedlog uredbe o proizvodnji i stavljanju na tržište biljnog reprodukcijskog materijala. Cilj tog prijedloga bio je konsolidirati i ažurirati postojeće zakonodavstvo kako bi se uklonilo nekoliko problematičnih područja, kao što su: složenost, rigidnost i rascjepkanost postojećeg zakonodavstva; neusklađena primjena zakonodavstva u država članicama, što dovodi do prepreka uspostavljanju jednakih uvjeta za sve subjekte; potreba za poboljšanjem usklađenosti postojećeg zakonodavstva s drugim zakonodavnim aktima koji se odnose na taj sektor te njegove usklađenosti s drugim politikama; činjenica da ima prostora za smanjenje troškova i povećanje učinkovitosti; potreba za prilagodbom tehnološkom napretku u uzgoju biljaka i razvoju europskog i svjetskog tržišta biljnim reprodukcijskim materijalom te očuvanje agrobiološke raznolikosti i biljnih genetskih resursa.

                     (2)

                     Europski parlament odbio je 11. ožujka 2014. prijedlog Komisije te pozvao Komisiju da ga povuče i podnese novi (1). Vijeće je 16. lipnja 2014. izrazilo općenitu potporu izvješću predsjedništva koje je sadržavalo smjernice za mogući revidirani prijedlog Komisije. Komisija je navedeni prijedlog povukla iz svojeg programa rada za 2015. i nije podnijela novi.

                     (3)

                     Vijeće smatra da su bojazni koje je Komisija htjela ukloniti svojim prijedlogom iz 2013. i dalje aktualne te da je potrebna studija kako bi se ocijenile opcije za ažuriranje postojećeg zakonodavnog okvira, u skladu s Međuinstitucijskim sporazumom o boljoj izradi zakonodavstva od 13. travnja 2016. (2), a posebno njegovim stavkom 10. o primjeni članaka 225. i 241. Ugovora o funkcioniranju Europske unije,

               DONIJELO JE OVU ODLUKU:

            Članak 1.
            Vijeće zahtijeva od Komisije da do 31. prosinca 2020. podnese studiju o opcijama za ažuriranje postojećeg zakonodavstva o proizvodnji i stavljanju na tržište biljnog reprodukcijskog materijala.

            Članak 2.

               1.   Vijeće zahtijeva od Komisije da podnese prijedlog, prema potrebi s obzirom na rezultate studije, ili da na drugi način obavijesti Vijeće o drugim mjerama daljnjeg postupanja u vezi sa studijom.

               2.   U skladu s uobičajenom praksom Vijeće od Komisije zahtijeva da osigura da uz prijedlog bude priložena procjena učinka.

            Članak 3.
            Ova Odluka stupa na snagu na dan objave u Službenom listu Europske unije.

            Sastavljeno u Bruxellesu 8. studenoga 2019.

                  Za Vijeće

                  Predsjednica

               L. ANDERSSON

            (1)  Zakonodavna rezolucija Europskog parlamenta od 11. ožujka 2014. (SL C 378, 9.11.2017., str. 303.).

            (2)  SL L 123, 12.5.2016., str. 1.


title: Odluka Vijeća (EU) 2019/1907 od 8. studenoga 2019.

text:
                  14.11.2019

                  HR

                  Službeni list Europske unije

                  L 293/108

         ODLUKA VIJEĆA (EU) 2019/1907
         od 8. studenoga 2019.
         o imenovanju člana Odbora regija, kojeg je predložila Savezna Republika Njemačka
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog njemačke vlade,
         budući da:

                     (1)

                     Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020. Odlukom Vijeća (EU) 2016/1204 (4)18. srpnja 2016. gđa Katrin BUDDE zamijenila je g. Tilmana TÖGELA u svojstvu člana. Odlukom Vijeća (EU) 2018/587 (5)12. travnja 2018. g. Tilman TÖGEL zamijenio je gđu Katrinu BUDDE u svojstvu člana.

                     (2)

                     Mjesto člana Odbora regija postalo je slobodno istekom mandata g. Tilmana TÖGELA.

               DONIJELO JE OVU ODLUKU:

            Članak 1.
            Sljedeća osoba imenuje se članom Odbora regija do kraja tekućeg mandata koji istječe 25. siječnja 2020.:

                        —

                        g. Andreas DITTMANN, Bürgermeister der Stadt Zerbst/Anhalt.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 8. studenoga 2019.

                  Za Vijeće

                  Predsjednica

               L. ANDERSSON

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).

            (4)  Odluka Vijeća (EU) 2016/1204 od 18. srpnja 2016. o imenovanju člana Odbora regija kojeg je predložila Savezna Republika Njemačka (SL L 198, 23.7.2016., str. 45.).

            (5)  Odluka Vijeća (EU) 2018/587 od 12. travnja 2018. o imenovanju člana Odbora regija, kojeg je predložila Savezna Republika Njemačka (SL L 98, 18.4.2018., str. 21.).


title: Odluka Vijeća (EU) 2019/1908 od 8. studenoga 2019. o stajalištu koje treba zauzeti u ime Europske unije u okviru Vijeća za trgovinu robom Svjetske trgovinske organizacije u vezi s poslovnikom Odbora za olakšavanje trgovine

text:
                  14.11.2019

                  HR

                  Službeni list Europske unije

                  L 293/109

         ODLUKA VIJEĆA (EU) 2019/1908
         od 8. studenoga 2019.
         o stajalištu koje treba zauzeti u ime Europske unije u okviru Vijeća za trgovinu robom Svjetske trgovinske organizacije u vezi s poslovnikom Odbora za olakšavanje trgovine
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Unija je sklopila Sporazum o olakšavanju trgovine (1) („Sporazum”) na temelju Odluke Vijeća (EU) 2015/1947 (2) i on je stupio na snagu 22. veljače 2017.

                     (2)

                     U skladu s člankom 23. stavkom 1.2. Sporazuma Odbor za olakšavanje trgovine treba utvrditi vlastiti poslovnik.

                     (3)

                     U skladu s člankom IV. stavkom 6. Sporazuma iz Marakeša o osnivanju Svjetske trgovinske organizacije poslovnik Odbora za olakšavanje trgovine podliježe odobrenju Vijeća za trgovinu robom.

                     (4)

                     Primjereno je utvrditi stajalište koje treba zauzeti u ime Unije u okviru Vijeća za trgovinu robom s obzirom na to da će predviđena odluka biti obvezujuća za Uniju.

                     (5)

                     Primjereno je složiti se s predloženim poslovnikom, koji će omogućiti učinkovit rad Odbora za olakšavanje trgovine. Poslovnik se temelji na poslovniku Glavnog vijeća Svjetske trgovinske organizacije te je prilagođen kako bi se zadovoljile posebne potrebe Odbora za olakšavanje trgovine,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije na sastanku Vijeća za trgovinu robom u vezi s donošenjem poslovnika Odbora za olakšavanje trgovine jest da se podržava donošenje tog poslovnika, kako je utvrđen u Prilogu.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 8. studenoga 2019.

                  Za Vijeće

                  Predsjednik

               M. LINTILÄ

            (1)  SL L 284, 30.10.2015., str. 4.

            (2)  Odluka Vijeća (EU) 2015/1947 od 1. listopada 2015. o sklapanju, u ime Europske unije, Protokola o izmjeni Sporazuma iz Marakeša o osnivanju Svjetske trgovinske organizacije (SL L 284, 30.10.2015., str. 1.).

            PRILOG

               POSLOVNIK ODBORA ZA OLAKŠAVANJE TRGOVINE (1)

            Poslovnik za sastanke Glavnog vijeća (WT/L/161) primjenjuje se mutatis mutandis na sastanke Odbora za olakšavanje trgovine, osim kako slijedi:

               Poglavlje I. – Sastanci

                        (a)

                        Pravilo 1. (Glavnog vijeća) trebalo bi izmijeniti u skladu s člankom 23. stavkom 1.2. Sporazuma o olakšavanju trgovine kako bi se predvidjelo sljedeće:
                        „Odbor se sastaje prema potrebi i kako je predviđeno odredbama Sporazuma o olakšavanju trgovine, ali najmanje jednom godišnje.”

                        (b)

                        Prvu rečenicu pravila 2. trebalo bi izmijeniti tako da glasi:
                        „Sastanke Odbora saziva glavni direktor putem obavijesti koja se izdaje po mogućnosti tri tjedna, a u svakom slučaju najmanje deset kalendarskih dana prije predviđenog datuma sastanka.”

               Poglavlje II. – Dnevni red

                        (c)

                        Pravilo 5. ne bi trebalo primjenjivati. (2)

                        (d)

                        Pravilo 11. trebalo bi izmijeniti tako da glasi:
                        „Predstavnici međunarodnih međuvladinih organizacija mogu prisustvovati sastancima kao promatrači na poziv Odbora za olakšavanje trgovine u skladu sa smjernicama iz Priloga 3. Poslovniku Glavnog vijeća.
                        Osim toga, u skladu s člankom 23. stavkom 1.5. Sporazuma o olakšavanju trgovine Odbor može pozvati predstavnike drugih međunarodnih organizacija nadležnih u području olakšavanja trgovine ili njihovih pomoćnih tijela da:

                                    (a)

                                    prisustvuju sastancima Odbora; i

                                    (b)

                                    raspravljaju o posebnim pitanjima povezanima s provedbom ovog Sporazuma.”

               Poglavlje V. – Predsjedatelji

                        (e)

                        Pravila 12., 13. i 14. trebalo bi izmijeniti kako bi se Odbor ovlastilo da bira potpredsjednika. U skladu s time pravila 12., 13. i 14. trebala bi glasiti kako slijedi:
                        „Pravilo 12. Odbor bira predsjednika (3) i može izabrati potpredsjednika iz redova predstavnika članica. Izbori se održavaju na prvom sastanku godine i proizvode učinke od kraja sastanka. Predsjednik i potpredsjednik obnašaju dužnost do kraja prvog sastanka sljedeće godine.
                        Pravilo 13. Ako je predsjednik odsutan s bilo kojeg sastanka i ili njegova dijela, njegove dužnosti obavlja potpredsjednik. Ako potpredsjednik nije izabran ili je odsutan, Odbor bira privremenog predsjednika za taj sastanak ili taj njegov dio.
                        Pravilo 14. Ako predsjednik više ne može obavljati dužnosti, Odbor imenuje potpredsjednika iz pravila 12. ili, ako potpredsjednik nije izabran, bira privremenog predsjednika za obavljanje tih dužnosti do izbora novog predsjednika.”

               Poglavlje VI. – Rad Odbora

                        (f)

                        Prvu rečenicu pravila 24. trebalo bi izmijeniti tako da glasi:
                        „Kako bi se ubrzao rad Odbora, predsjednik može pozvati predstavnike koji žele izraziti potporu za određeni prijedlog da dignu ruku kako bi se to na odgovarajući način zabilježilo u evidenciji kao izraz potpore ….”

               Poglavlje VII. – Odlučivanje

                        (g)

                        Pravilo 33. trebalo bi izmijeniti tako da glasi:
                        „Ako se odluka ne može donijeti konsenzusom, predmetno pitanje upućuje se Vijeću za trgovinu robom.”

                        (h)

                        Pravilo 34. ne bi trebalo primjenjivati.

               (1)  Na temelju Komunikacije Argentine, Japana, Norveške i Paragvaja (G/TFA/W/14).

               (2)  Dostatna priprema i obavješćivanje o dnevnom redu osiguravaju se pravilima 2., 3. i 6. Poslovnika Glavnog vijeća.

               (3)  Odbor primjenjuje relevantne smjernice sadržane u „Smjernicama za imenovanje predsjedatelja tijela WTO-a” (WT/L/31 od 7. veljače 1995.).


title: Odluka Vijeća (ZVSP) 2019/1909 od 12. studenoga 2019. o izmjeni i ažuriranju Odluke (ZVSP) 2018/340 o izradi popisa projekata koje treba razviti u okviru PESCO-a

text:
                  14.11.2019

                  HR

                  Službeni list Europske unije

                  L 293/113

         ODLUKA VIJEĆA (ZVSP) 2019/1909
         od 12. studenoga 2019.
         o izmjeni i ažuriranju Odluke (ZVSP) 2018/340 o izradi popisa projekata koje treba razviti u okviru PESCO-a
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 46. stavak 6.,
         uzimajući u obzir Odluku Vijeća (ZVSP) 2017/2315 od 11. prosinca 2017. o uspostavi stalne strukturirane suradnje (PESCO) i utvrđivanju popisa država članica sudionica (1),
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 11. prosinca 2017. donijelo Odluku (ZVSP) 2017/2315.

                     (2)

                     Člankom 4. stavkom 2. točkom (e) Odluke (ZVSP) 2017/2315 predviđeno je da Vijeće treba izraditi popis projekata koji će se osmišljavati u okviru stalne strukturirane suradnje (PESCO) i pri tom odražavati potporu razvoju kapaciteta i osiguravanje znatne potpore, u okviru postojećih sredstava i sposobnosti, operacijama i misijama zajedničke sigurnosne i obrambene politike (ZSOP).

                     (3)

                     Vijeće je 6. ožujka 2018. donijelo Odluku (ZVSP) 2018/340 (2) o izradi popisa projekata koje treba razviti u okviru PESCO-a.

                     (4)

                     Vijeće je 6. ožujka 2018. donijelo Preporuku (3) o planu za provedbu PESCO-a („Preporuka”).

                     (5)

                     U točki 9. Preporuke navodi se da bi Vijeće do studenoga 2018. trebalo ažurirati popis projekata u okviru PESCO-a kako bi se u njega uključio sljedeći skup projekata u skladu s postupkom utvrđenim u članku 5. Odluke (ZVSP) 2017/2315, kojim se posebno predviđa da Visoki predstavnik Unije za vanjske poslove i sigurnosnu politiku („Visoki predstavnik”) može dati preporuku u vezi s utvrđivanjem i ocjenjivanjem projekata u okviru PESCO-a na temelju procjena koje je dostavilo tajništvo PESCO-a kako bi Vijeće moglo donijeti odluku, slijedom vojnog savjeta Vojnog odbora Europske unije (EUMC).

                     (6)

                     Vijeće je 25. lipnja 2018. donijelo Odluku (ZVSP) 2018/909 (4) o uspostavi zajedničkog skupa pravila za upravljanje projektima PESCO-a.

                     (7)

                     Vijeće je 19. studenoga 2018. donijelo Odluku (ZVSP) 2018/1797 (5) o izmjeni i ažuriranju Odluke (ZVSP) 2018/340.

                     (8)

                     Vijeće je 14. svibnja 2019. donijelo Preporuku (6) o procjeni napretka koji su države članice sudionice ostvarile u ispunjavanju obveza preuzetih u okviru stalne strukturirane suradnje (PESCO).

                     (9)

                     Visoki predstavnik dao je 30. rujna 2019. preporuku Vijeću u vezi s utvrđivanjem i ocjenjivanjem prijedloga projekata u okviru PESCO-a.

                     (10)

                     Politički i sigurnosni odbor prihvatio je 22. listopada 2019. preporuke sadržane u vojnom savjetu EUMC-a o preporuci Visokog predstavnika u vezi s utvrđivanjem i ocjenjivanjem prijedloga projekata u okviru PESCO-a.

                     (11)

                     Vijeće bi stoga trebalo izmijeniti i ažurirati Odluku Vijeća (ZVSP) 2018/340,

               DONIJELO JE OVU ODLUKU:

            Članak 1.
            Odluka (ZVSP) 2018/340 mijenja se kako slijedi:

                        1.

                        u članku 1. na popis se dodaju sljedeći projekti:

                                    „35.

                                    Integrirani zajednički europski centar za osposobljavanje i simulaciju (EUROSIM);

                                    36.

                                    Kiberakademija i inovacijski centar EU-a (EU CAIH);

                                    37.

                                    Medicinski centar za obuku specijalnih snaga (SMTC);

                                    38.

                                    Vojni poligon za obranu od kemijskih, bioloških, radioloških i nuklearnih rizika (CBRNDTR);

                                    39.

                                    Mreža ronilačkih centara Europske unije (EUNDC);

                                    40.

                                    Pomorski bespilotni protupodmornički sustav (MUSAS);

                                    41.

                                    Europska patrolna topovnjača (EPC);

                                    42.

                                    Zračni elektronički napad (AEA);

                                    43.

                                    Koordinacijski centar za kibernetičko i informacijsko područje (CIDCC);

                                    44.

                                    Rano upozoravanje i presretanje sa svemirskim nadzorom bojišta (TWISTER);

                                    45.

                                    Materijali i komponente za tehnološku konkurentnost EU-a (MAC-EU);

                                    46.

                                    Zajedničke sposobnosti EU-a za ratovanje (ECoWAR);

                                    47.

                                    Europski globalni sustav za integraciju arhitekture daljinski upravljanih zrakoplovnih sustava.”;

                        2.

                        u Prilogu I. dodaju se unosi navedeni u Prilogu I. ovoj Odluci;

                        3.

                        Prilog II. zamjenjuje se tekstom navedenim u Prilogu II. ovoj Odluci.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 12. studenoga 2019.

                  Za Vijeće

                  Predsjednica

               F. MOGHERINI

            (1)  SL L 331, 14. 12. 2017., str. 57.

            (2)  Odluka Vijeća (ZVSP) 2018/340 od 6. ožujka 2018. o izradi popisa projekata koje treba razviti u okviru PESCO-a (SL L 65, 8.3.2018., str. 24.).

            (3)  Preporuka Vijeća od 6. ožujka 2018. o planu za provedbu PESCO-a (SL C 88, 8.3.2018., str. 1.).

            (4)  Odluka Vijeća (ZVSP) 2018/909 od 25. lipnja 2018. o uspostavi zajedničkog skupa pravila za upravljanje projektima PESCO-a (SL L 161, 26.6.2018., str. 37.).

            (5)  Odluka Vijeća (ZVSP) 2018/1797 od 19. studenoga 2018. o izmjeni i ažuriranju Odluke (ZVSP) 2018/340 o izradi popisa projekata koje treba razviti u okviru PESCO-a (SL L 294, 21.11.2018., str. 18.).

            (6)  Preporuka Vijeća od 14. svibnja 2019. o procjeni napretka koji su države članice sudionice ostvarile u ispunjavanju obveza preuzetih u okviru stalne strukturirane suradnje (PESCO) (SL C 166, 15.5.2019., str. 1.).

            PRILOG I.

                        Projekt

                        Članice projekta

                                    35.

                                    Integrirani zajednički europski centar za osposobljavanje i simulaciju (EUROSIM)

                        Mađarska, Njemačka, Francuska, Poljska, Slovenija

                                    36.

                                    Kiberakademija i inovacijski centar EU-a (EU CAIH)

                        Portugal, Španjolska

                                    37.

                                    Medicinski centar za obuku specijalnih snaga (SMTC)

                        Poljska, Mađarska

                                    38.

                                    Vojni poligon za obranu od kemijskih, bioloških, radioloških i nuklearnih (CBRN) rizika (CBRNDTR)

                        Rumunjska, Francuska, Italija

                                    39.

                                    Mreža ronilačkih centara Europske unije (EUNDC)

                        Rumunjska, Bugarska, Francuska

                                    40.

                                    Pomorski bespilotni protupodmornički sustav (MUSAS)

                        Portugal, Španjolska, Francuska, Švedska

                                    41.

                                    Europska patrolna topovnjača (EPC)

                        Italija, Francuska

                                    42.

                                    Zračni elektronički napad (AEA)

                        Španjolska, Francuska, Švedska

                                    43.

                                    Koordinacijski centar za kibernetičko i informacijsko područje (CIDCC)

                        Njemačka, Češka, Španjolska, Mađarska, Nizozemska

                                    44.

                                    Rano upozoravanje i presretanje sa svemirskim nadzorom bojišta (TWISTER)

                        Francuska, Španjolska, Italija, Nizozemska, Finska

                                    45.

                                    Materijali i komponente za tehnološku konkurentnost EU-a (MAC-EU)

                        Francuska, Španjolska, Portugal, Rumunjska

                                    46.

                                    Zajedničke sposobnosti EU-a za ratovanje (ECoWAR)

                        Francuska, Belgija, Španjolska, Mađarska, Rumunjska, Švedska

                                    47.

                                    Europski globalni sustavi za integraciju arhitekture daljinski upravljanih zrakoplovnih sustava (RPAS)

                        Italija, Francuska, Rumunjska

            PRILOG II.

                     „PRILOG II.
                     KONSOLIDIRANI AŽURIRANI POPIS ČLANOVA PROJEKTA SVAKOG POJEDINOG PROJEKTA

                                 Projekt

                                 Članovi projekta

                                             1.

                                             Europsko zdravstveno zapovjedništvo

                                 Njemačka, Belgija, Češka, Španjolska, Francuska, Italija, Nizozemska, Rumunjska, Slovačka, Švedska

                                             2.

                                             Europski sigurni radio definiran softverom (ESSOR)

                                 Francuska, Belgija, Njemačka, Španjolska, Italija, Nizozemska, Poljska, Portugal, Finska

                                             3.

                                             Mreža logističkih čvorišta u Europi i potpora operacijama

                                 Njemačka, Belgija, Bugarska, Grčka, Španjolska, Francuska, Hrvatska, Italija, Cipar, Litva, Mađarska, Nizozemska, Poljska, Slovenija, Slovačka

                                             4.

                                             Vojna mobilnost

                                 Nizozemska, Belgija, Bugarska, Češka, Njemačka, Estonija, Grčka, Španjolska, Francuska, Hrvatska, Italija, Cipar, Latvija, Litva, Luksemburg, Mađarska, Austrija, Poljska, Portugal, Rumunjska, Slovenija, Slovačka, Finska, Švedska

                                             5.

                                             Centar za kompetencije za misije Europske unije za osposobljavanje (EU TMCC)

                                 Njemačka, Češka, Irska, Španjolska, Francuska, Italija, Luksemburg, Austrija, Nizozemska, Rumunjska, Švedska

                                             6.

                                             Europski centar za certifikaciju osposobljavanja europskih vojski

                                 Italija, Grčka

                                             7.

                                             Operativna funkcija „Energija” (EOF)

                                 Francuska, Belgija, Italija, Španjolska

                                             8.

                                             Raspoloživi vojni kapaciteti za pomoć u slučaju katastrofa

                                 Italija, Grčka, Španjolska, Hrvatska, Austrija

                                             9.

                                             (Polu)autonomni pomorski sustavi za protuminsko djelovanje (MAS MCM)

                                 Belgija, Grčka, Latvija, Nizozemska, Poljska, Portugal, Rumunjska

                                             10.

                                             Lučki i pomorski nadzor i zaštita (HARMSPRO);

                                 Italija, Grčka, Poljska, Portugal

                                             11.

                                             Poboljšanje pomorskog nadzora

                                 Grčka, Bugarska, Irska, Španjolska, Hrvatska, Italija, Cipar

                                             12.

                                             Platforma za razmjenu informacija o odgovoru na kiberprijetnje i kiberincidente

                                 Grčka, Španjolska, Italija, Cipar, Mađarska, Austrija, Portugal

                                             13.

                                             Timovi za brz odgovor na kiberincidente i uzajamna pomoć u području kibersigurnosti

                                 Litva, Estonija, Hrvatska, Italija, Nizozemska, Poljska, Rumunjska, Finska

                                             14.

                                             Sustav strateškog zapovjedništva i nadzora (C2) za misije i operacije ZSOP-a

                                 Španjolska, Njemačka, Francuska, Italija, Luksemburg, Portugal

                                             15.

                                             Oklopno pješadijsko bojno vozilo / amfibijsko borbeno vozilo / lako oklopno vozilo

                                 Italija, Grčka, Slovačka

                                             16.

                                             Neizravna artiljerijska potpora (EuroArtillery)

                                 Slovačka, Italija, Mađarska

                                             17.

                                             Operativni centar EUFOR-a za odgovor na krizu (EUFOR CROC)

                                 Njemačka, Španjolska, Francuska, Italija, Cipar

                                             18.

                                             Osposobljavanje za upravljanje helikopterom na velikoj visini i temperaturi (osposobljavanje H3)

                                 Grčka, Italija, Rumunjska

                                             19.

                                             Zajednička škola za obavještajne aktivnosti EU-a

                                 Grčka, Cipar

                                             20.

                                             Centri EU-a za testiranje i evaluaciju

                                 Francuska, Švedska, Španjolska, Slovačka

                                             21.

                                             Integriran bespilotni zemaljski sustav (UGS)

                                 Estonija, Belgija, Češka, Njemačka, Španjolska, Francuska, Latvija, Mađarska, Nizozemska, Poljska, Finska

                                             22.

                                             Raketni sustavi EU-a izvan vidnog polja (BLOS) za kopnena bojišta

                                 Francuska, Belgija, Cipar

                                             23.

                                             Paket za raspoloživu modularnu podvodnu interventnu sposobnost (DIVEPACK)

                                 Bugarska, Grčka, Francuska

                                             24.

                                             Europski sustavi daljinskog upravljanja letjelicama duge izdržljivosti za srednju nadmorsku visinu – MALE RPAS (Eurodrone)

                                 Njemačka, Češka, Španjolska, Francuska, Italija

                                             25.

                                             Europski jurišni helikopteri TIGER Mark III

                                 Francuska, Njemačka, Španjolska

                                             26.

                                             Obrambeni bespilotni zračni sustav (C-UAS)

                                 Italija, Češka

                                             27.

                                             Europska platforma za zračne brodove u visokoj atmosferi (EHAAP) – postojana obavještajno-nadzorno-izvidnička (ISR) sposobnost

                                 Italija, Francuska

                                             28.

                                             Jedinstveno raspoloživo zapovjedno mjesto (CP) za taktičko zapovijedanje i nadzor (C2) nad snagama za posebne operacije (SOF) za zajednička djelovanja malog opsega (SJO) – (SOCC) za SJO

                                 Grčka, Cipar

                                             29.

                                             Program za sposobnost i interoperabilnost elektroničkog ratovanja za buduću zajedničku obavještajno-nadzorno-izvidničku (JISR) suradnju

                                 Češka, Njemačka

                                             30.

                                             Kemijski, biološki, radiološki i nuklearni (CBRN) nadzor kao usluga (CBRN SaaS)

                                 Austrija, Francuska, Hrvatska, Mađarska, Slovenija

                                             31.

                                             Zajedničke baze

                                 Francuska, Belgija, Češka, Njemačka, Španjolska, Nizozemska,

                                             32.

                                             Element za koordinaciju geometeorološke i oceanografske (GeoMETOC) potpore (GMSCE)

                                 Njemačka, Grčka, Francuska, Austrija, Portugal, Rumunjska

                                             33.

                                             Radionavigacijsko rješenje EU-a (EURAS)

                                 Francuska, Belgija, Njemačka, Španjolska, Italija, Poljska

                                             34.

                                             Europska vojna mreža za osvješćivanje o nadzoru u svemiru (EU-SSA-N)

                                 Italija, Francuska

                                             35.

                                             Integrirani zajednički europski centar za osposobljavanje i simulaciju (EUROSIM)

                                 Mađarska, Njemačka, Francuska, Poljska, Slovenija

                                             36.

                                             Kiberakademija i inovacijski centar EU-a (EU CAIH)

                                 Portugal, Španjolska

                                             37.

                                             Medicinski centar za obuku specijalnih snaga (SMTC)

                                 Poljska, Mađarska

                                             38.

                                             Vojni poligon za obranu od kemijskih, bioloških, radioloških i nuklearnih (CBRN) rizika (CBRNDTR)

                                 Rumunjska, Francuska, Italija

                                             39.

                                             Mreža ronilačkih centara Europske unije (EUNDC)

                                 Rumunjska, Bugarska, Francuska

                                             40.

                                             Pomorski bespilotni protupodmornički sustav (MUSAS)

                                 Portugal, Francuska, Španjolska, Švedska

                                             41.

                                             Europska patrolna topovnjača (EPC)

                                 Italija, Francuska

                                             42.

                                             Zračni elektronički napad (AEA)

                                 Španjolska, Francuska, Švedska

                                             43

                                             Koordinacijski centar za kibernetičko i informacijsko područje (CIDCC)

                                 Njemačka, Češka, Španjolska, Mađarska, Nizozemska

                                             44.

                                             Rano upozoravanje i presretanje sa svemirskim nadzorom bojišta (TWISTER)

                                 Francuska, Španjolska, Italija, Nizozemska, Finska

                                             45.

                                             Materijali i komponente za tehnološku konkurentnost EU-a (MAC-EU)

                                 Francuska, Španjolska, Portugal, Rumunjska

                                             46.

                                             Zajedničke sposobnosti EU-a za ratovanje (ECoWAR)

                                 Francuska, Belgija, Španjolska, Mađarska, Rumunjska, Švedska

                                             47.

                                             Europski globalni sustavi za integraciju arhitekture daljinski upravljanih zrakoplovnih sustava (RPAS)

                                 Italija, Francuska, Rumunjska

               ”


title: Odluka Vijeća (EU) 2020/710 od 25. svibnja 2020. o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora središnje banke Latvijas Banka

text:
                  28.5.2020

                  HR

                  Službeni list Europske unije

                  L 166/3

         ODLUKA VIJEĆA (EU) 2020/710
         od 25. svibnja 2020.
         o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora središnje banke Latvijas Banka
         VIJEĆE EUROPSKE UNIJE,
         uzimajući u obzir Protokol br. 4 o Statutu Europskog sustava središnjih banaka i Europske središnje banke, koji je priložen Ugovoru o Europskoj uniji i Ugovoru o funkcioniranju Europske unije, a posebno njegov članak 27. stavak 1.,
         uzimajući u obzir Preporuku Europske središnje banke od 19. ožujka 2020. Vijeću Europske unije o vanjskim revizorima središnje banke Latvijas Banka (ESB/2020/14) (1),
         budući da:

                     (1)

                     Reviziju financijskih izvještaja Europske središnje banke (ESB) i nacionalnih središnjih banaka država članica čija je valuta euro trebaju obavljati neovisni vanjski revizori koje preporučuje Upravno vijeće ESB-a, a odobrava Vijeće Europske unije.

                     (2)

                     Mandat vanjskih revizora središnje banke Latvijas Banka istekao je nakon revizije za financijsku godinu 2019. Stoga je potrebno imenovati vanjske revizore od financijske godine 2020.

                     (3)

                     Središnja banka Latvijas Banka izabrala je SIA Ernst & Young Baltic za svoje vanjske revizore za financijske godine od 2020. do 2024.

                     (4)

                     Upravno vijeće ESB-a preporučilo je da se SIA Ernst & Young Baltic imenuju vanjskim revizorima središnje banke Latvijas Banka za financijske godine od 2020. do 2024.

                     (5)

                     Slijedom preporuke Upravnog vijeća ESB-a Odluku Vijeća 1999/70/EZ (2) trebalo bi na odgovarajući način izmijeniti,

               DONIJELO JE OVU ODLUKU:

            Članak 1.
            U članku 1. Odluke 1999/70/EZ stavak 18. zamjenjuje se sljedećim:

                  „18.   SIA Ernst & Young Baltic odobravaju se kao vanjski revizori središnje banke Latvijas Banka za financijske godine od 2020. do 2024.”.

            Članak 2.
            Ova Odluka proizvodi učinke od dana priopćenja.

            Članak 3.
            Ova Odluka upućena je Europskoj središnjoj banci.

            Sastavljeno u Bruxellesu 25. svibnja 2020.

                  Za Vijeće

                  Predsjednik

               G. GRLIĆ RADMAN

            (1)  SL C 98, 25.3.2020., str. 1.

            (2)  Odluka Vijeća 1999/70/EZ od 25. siječnja 1999. o vanjskim revizorima nacionalnih središnjih banaka (SL L 22, 29.1.1999., str. 69.).


Odluka Komisije od 17/06/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9850 - EQT FUND MANAGEMENT / SCHÜLKE & MAYR) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 22/06/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9849 - BANCO SANTANDER / AEGON / POPULAR VIDA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 17/06/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9851 - NATURGY / SONATRACH / BLACKROCK / MEDGAZ) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 26/03/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9316 - PEAB / YIT'S PAVING AND MINERAL AGGREGATES BUSINESS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 16/06/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9782 - EXPERIAN / BERTELSMAN / INFORMA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća od 24. lipnja 2020. o donošenju stajališta Vijeća o nacrtu izmjene proračuna br. 5 Europske unije za financijsku godinu 2020. 2020/C 212 I/02

text:
                  26.6.2020

                  HR

                  Službeni list Europske unije

                  CI 212/7

         ODLUKA VIJEĆA
         od 24. lipnja 2020.
         o donošenju stajališta Vijeća o nacrtu izmjene proračuna br. 5 Europske unije za financijsku godinu 2020.
         (2020/C 212 I/02)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 314., u vezi s Ugovorom o osnivanju Europske zajednice za atomsku energiju, a posebno njegov članak 106.a,
         uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (1), a posebno njezin članak 44.,
         budući da:

                     —

                     proračun Unije za financijsku godinu 2020. konačno je donesen 27. studenoga 2019. (2),

                     —

                     Komisija je 3. lipnja 2020. podnijela prijedlog koji sadrži nacrt izmjene proračuna br. 5 za opći proračun za financijsku godinu 2020.,

                     —

                     važno je omogućiti brzo donošenje nacrta izmjene proračuna br. 5/2020 kako bi se omogućio nastavak humanitarne pomoći izbjeglicama u Jordanu, Libanonu i Turskoj bez prekida. Stoga je u skladu s člankom 3. stavkom 3. Poslovnika Vijeća opravdano skratiti osmotjedno razdoblje za obavješćivanje nacionalnih parlamenata utvrđeno u članku 4. Protokola br. 1,

               ODLUČILO JE:

            Jedini članak
            Stajalište Vijeća o nacrtu izmjene proračuna br. 5 Europske unije za financijsku godinu 2020. doneseno je 24. lipnja 2020.
            Cjeloviti tekst dostupan je za čitanje ili preuzimanje na internetskim stranicama Vijeća: http://www.consilium.europa.eu/.

            Sastavljeno u Bruxellesu 24. lipnja 2020.

                  Za Vijeće

                  Predsjednica

               A. METELKO-ZGOMBIĆ

            (1)  SL L 193, 30.7.2018., str. 1.

            (2)  SL L 57, 27.2.2020., str. 1.


Odluka Komisije od 31/10/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9450 - PPG / TIL / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 20/12/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9582 - SIEMENS GAMESA RENEWABLE ENERGY / SENVION (EUROPEAN ONSHORE WIND TURBINE SERVICE) / RIA BLADES) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 25/06/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9841 - CDP EQUITY / ANSALDO ENERGIA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 25/06/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9859 - ALCOPA COORDINATION CENTER / BERAN CENTRAL EUROPE / ALCOMOTIVE) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 24/06/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9842 - HITACHI CHEMICAL COMPANY / FIAMM ENERGY TECHNOLOGY) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 25/06/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9601 - CZECH MEDIA INVEST / ROCKAWAY / BRASINEX BOHEMIA) în temeiul Regulamentului (EZ) nr. 139/2004 al Consiliului (Vjerodostojan je samo tekst na češkom jeziku)


title: Odluka Političkog i sigurnosnog odbora (ZVSP) 2020/895 od 25. lipnja 2020. o imenovanju zapovjednika snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (Atalanta) i stavljanju izvan snage Odluke (ZVSP) 2020/401 (ATALANTA/2/2020)

text:
                  30.6.2020

                  HR

                  Službeni list Europske unije

                  L 206/63

         ODLUKA POLITIČKOG I SIGURNOSNOG ODBORA (ZVSP) 2020/895
         od 25. lipnja 2020.
         o imenovanju zapovjednika snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (Atalanta) i stavljanju izvan snage Odluke (ZVSP) 2020/401 (ATALANTA/2/2020)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38.,
         uzimajući u obzir Zajedničku akciju Vijeća 2008/851/ZVSP od 10. studenoga 2008. o vojnoj operaciji Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (1), a posebno njezin članak 6. stavak 1.,
         budući da:

                     (1)

                     Vijeće je na temelju članka 6. stavka 1. Zajedničke akcije 2008/851/ZVSP ovlastilo Politički i sigurnosni odbor (PSO) za donošenje relevantnih odluka o imenovanju zapovjednika snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije („zapovjednik snaga EU-a”).

                     (2)

                     PSO je 12. ožujka 2020. donio Odluku (ZVSP) 2020/401 (2) o imenovanju kontraadmirala Ignacija VILLANUEVE SERRANA zapovjednikom snaga EU-a.

                     (3)

                     Zapovjednik operacije EU-a preporučio je imenovanje kontraadmirala Riccarda MARCHIJA novim zapovjednikom snaga EU-a od 26. kolovoza 2020.

                     (4)

                     Vojni odbor EU-a podupro je tu preporuku 20. svibnja 2020.

                     (5)

                     Odluku (ZVSP) 2020/401 trebalo bi stoga staviti izvan snage.

                     (6)

                     U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,

               DONIO JE OVU ODLUKU:

            Članak 1.
            Kontraadmiral Riccardo MARCHIO' imenuje se zapovjednikom snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (Atalanta) od 26. kolovoza 2020.

            Članak 2.
            Odluka (ZVSP) 2020/401 stavlja se izvan snage.

            Članak 3.
            Ova Odluka stupa na snagu 26. kolovoza 2020.

            Sastavljeno u Bruxellesu 25. lipnja 2020.

                  Za Politički i sigurnosni odbor

                  Predsjednica

               S. FROM-EMMESBERGER

            (1)  SL L 301, 12.11.2008., str. 33.

            (2)  Odluka Političkog i sigurnosnog odbora (ZVSP) 2020/401 od 12. ožujka 2020. o imenovanju zapovjednika snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (Atalanta) i stavljanju izvan snage Odluke (ZVSP) 2019/1988 (ATALANTA/1/2020) (SL L 79, 16.3.2020., str. 2.).